stanford-oval/wikipedia huggingface dataset:
אבי וומבאק
קריירה מקצוענית

בשנת 2002, נבחרה וומבאק במקום השני בדראפט ה-WUSA - ליגת הנשים המקצוענית הראשונה בעולם. היא בחרה לשחק בוושינגטון פרידום, על מנת שתוכל להשלים את התואר באוניברסיטת פלורידה. ביחד עם מיה האם, הובילה וומבאק את וושינגטון לזכייה בגביע המייסדות השלישי, ואף נבחרה ל-MVP של הגמר. שנה לאחר מכן, התפרקה הליגה עקב חובות כספיים של מאה מיליון דולר.
בשנת 2009, כשהוקמה ליגת ה-WPS, הצטרפה וומבאק לוושינגטון פרידום החדשה. ב-26 באפריל 2009, היא נבחרה לשחקנית השבוע בליגה, לאחר שכבשה צמד נגד גולד פרייד והובילה את וושינגטון לניצחון הראשון שלה אי פעם בליגה החדשה. באותה עונה, הגיעה וושינגטון עד לרבע הגמר, אך שם נעצרה על ידי סקיי בלו. את העונה סיימה וומבאק עם שמונה שערים - יותר מכל כדורגלנית אמריקאית אחרת באותה שנה. וומבאק המשיכה לשחק בוושינגטון גם באותה שלאחר מכן, אך שוב פעם הקבוצה לא הצליחה לעבור את רבע הגמר. וומבאק סיימה כסגנית מלכת השערים של הליגה, שנייה רק למרטה הברזילאית.
עונה אחר כך, הקבוצה עברה לידי בעלים אחרים ושינתה את שמה למג'יק-ג'ק. וומבאק, שנבחרה לנבחרת העונה של הליגה, הצליחה להוביל את הקבוצה עד לחצי הגמר, שם הודחה הקבוצה על ידי פילדלפיה אינדיפנדנס. עונה לאחר מכן, החליטה ההנהלה למנות את וומבאק למאמנת-שחקנית, אך זו לא הספיקה לכהן בתפקיד עקב פירוק הליגה.
חיים אישיים

באוקטובר 2013 נישאה וומבאק לשרה הופמן, חברתה לחיים, לקבוצה ולנבחרת הכדורגל של ארצות הברית. ב-2016 הודיעה וומבאק כי השתיים בהליכי גירושין. במאי 2017 נישאה לסופרת והבלוגרית גלנון דויל מלטון.
וומבאק התמודדה לאורך שנים עם התמכרות לאלכוהול וסמים, ב-2016 נעצרה לאחר נהיגה בשכרות, אשמה בה הודתה.
הערות שוליים

1 2 3  Abby Wambach, באתר GatorZone‏, אוגוסט 2001
↑  Bio, באתר הרשמי של וומבאק‏, 22 בדצמבר 2009
↑  מישל אוש'ה,‏ Solo Meet Parade's All-America High School Girls' Soccer Team, באתר Parade‏, 22 בפברואר 1998
↑  Florida Announces 2012 UF Athletic Hall of Fame Inductees, באתר GatorZone‏, 6 באפריל 2012
↑  סטיבן גוף,‏ Wambach in League With Freedom Again, באתר הוושינגטון פוסט‏, 17 בספטמבר 2008
↑  Abby bleeds red, white and blue, באתר פיפ"א‏, 13 בספטמבר 2007
↑  Inside Abby Wambach’s battle with booze and pills, ניו יורק פוסט, 12 בספטמבר 2016
| --- | --- |
בקרת זהויות :  CiNii: DA18631486  GND: 1179863488  ISNI: 0000 0000 4784 9715  LCCN: n2007041681  NDL: 001355188  NLK: KAC202002321  NTA: 42403901X  SUDOC: 230160557  VIAF: 4382140   WorldCat (עם VIAF): 4382140
What I Like About You (שיר)

"What I Like About You" הוא סינגל של התקליטן והמפיק המוזיקלי האנגלי, ג'ונאס בלו, בשיתוף פעולה עם הזמרת הדנית תרזה רקס. הסינגל יצא, על ידי פוזיטיבה רקורדס ווירג'ין EMI רקורדס, ב-22 במרץ 2019. השיר נכתב על ידי לנה דיסינג, פיטר בירנסקוב וג'ונאס בלו, והופק על ידי ג'ונאס בלו.
נכון לספטמבר 2021, השיר הושמע למעלה מ-266 מיליון פעמים בספוטיפיי.
וידאו קליפ

הווידאו קליפ, שבויים על ידי גיל גרין, הועלה לחשבון היוטיוב של ג'ונאס בלו ב-26 באפריל 2019. נכון לספטמבר 2021, הווידאו קליפ נצפה למעלה מ-31 מיליון פעמים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 13 |  |
|  גרמניה | GfK – טופ 100 | 93 |  |
|  הולנד | מצעד 40 הסינגלים ההולנדיים | 25 |  |
|  הולנד | מצעד 100 הסינגלים ההולנדי | 89 |  |
|  הממלכה המאוחדת | מצעד הסינגלים הבריטי | 16 |  |
|  הממלכה המאוחדת | מצעד הדאנס הבריטי | 4 |  |
|  ליטא | AGATA | 32 |  |
|  ניו זילנד | המצעד הניו זילנדי הרשמי | 22 |  |
|  סלובקיה | ČNS IFPI | 60 |  |
|  סקוטלנד | מצעד הסינגלים הסקוטי | 15 |  |
|  פלנדריה | אולטראטופ 50 | 44 |  |
|  צ'כיה | ČNS IFPI | 65 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 76 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 55 |  |
|  הממלכה המאוחדת | מצעד הסינגלים הבריטי | 100 |  |
נתוני מכירות

| מדינה | תארים | מכירות |
| --- | --- | --- |
| איטליה (FIMI) | זהב | 35,000 |
| פולין (ZPAV) | זהב | 25,000 |
| הממלכה המאוחדת (BPI) | זהב | 400,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| הממלכה המאוחדת | 22 במרץ 2019 | הורדה דיגיטלית, הזרמת מוזיקה | פוזיטיבה רקורדס, וירג'ין EMI רקורדס |  |
הערות שוליים

1 2  "What I like About You (feat. Theresa Rex) – Single by Jonas Blue". Apple Music. ארכיון מ-2021-09-26. נבדק ב-10 באפריל 2019. {{cite web}}:  (עזרה)
↑  "Album What I Like About You, Jonas Blue". Qobuz. ארכיון מ-2019-12-04. נבדק ב-4 בדצמבר 2019. {{cite web}}:  (עזרה)
↑  What I Like About You (feat. Theresa Rex), 2019-03-22, ארכיון מ-2020-11-07, נבדק ב-2021-09-26
↑  Jonas Blue - What I Like About You ft. Theresa Rex (Official Video), נבדק ב-2021-09-26
| ג'ונאס בלו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Blue |  |
| אלבומי אוסף | Jonas Blue: Electronic Nature – The Mix 2017 • Est. 1989 |  |
| סינגלים | "Fast Car" • "Perfect Strangers" • "By Your Side" • "Mama" • "We Could Go Back" • "Hearts Ain't Gonna Lie" • "Alien" • "Rise" • "I See Love" • "Back & Forth" • "Polaroid" • "What I Like About You" • "Ritual" • "Younger" • "Mistakes" • "Hear Me Say" • "Sad Boy" • "Don't Wake Me Up" • "Weekends" |  |
| --- | --- |
בקרת זהויות :  MusicBrainz release group: e3c20039-953c-4c6c-969a-5b2f6686460d
UnionPay

| --- | --- |
סמליל החברה משנת 2016

 נתונים כלליים
 סוג:  חברה ממשלתית
 תקופת הפעילות:  26 במרץ 2002 – הווה (22 שנים)
 מיקום המטה:  הרפובליקה העממית של סין פודונג, שאנגחאי, סין
 ענפי תעשייה:  שירותים פיננסיים 
 מוצרים עיקריים:  כרטיס אשראי
  
 http://www.unionpayintl.com/en/
 
UnionPay (בסינית: 银联; בפין-יין: Yínlián), ידוע גם כ-China UnionPay (בסינית: 中国银联; בפין-יין: Zhōngguó Yínlián) או על פי ראשי התיבות שלה CUP או UPI, היא תאגיד שירותים פיננסיים (אנ') שבסיסה בשאנגחאי, סין. התאגיד מספק כרטיסי בנק ושירותי בנק בסין היבשתית. China UnionPay, שנוסדה ב-26 במרץ 2002, שייכת לתעשיית כרטיסי הבנקאות של סין, הפועלת באישור הבנק העממי של סין (אנ') (PBOC). UnionPay היא גם רשת המאפשרת העברת כספים אלקטרונית, והרשת הבין-בנקאית היחידה בסין הפועלת בכל הכספומטים של כל הבנקים ברחבי המדינה. ניתן להשתמש בכרטיסי UnionPay ב-180 מדינות ואזורים ברחבי העולם.
בשנת 2015 עקפה UnionPay את ויזה ומאסטרקארד בשווי הכולל של התשלומים שבוצעו על ידי לקוחות שונים בשירותיה, והפכה לתאגיד שירותי הבנק הגדולה בעולם עם זאת, רק 0.5% מהיקף התשלומים במסגרת שירותי הבנק מתרחשים מחוץ לסין.
UnionPay מציעה שירותי תשלומים ניידים ומקוונים (אנ').
היסטוריה

הבנק העממי של סין אישר את הקמתו של תאגיד China UnionPay ב-2002, וזמן קצר לאחר מכן, ב-26 במרץ 2002, התאגיד הושק בשאנגחאי. עובדי בנק סין לבניין שימשו כחברים הראשונים בתאגיד. עם זאת, הרעיון ליישום תאגיד סיני מאוחד לשירותים פיננסים היה קיים עוד מ-1993, עם הקמתו של "פרויקט כרטיס הזהב" בו תמך במוצהר המנהיג הסיני ג'יאנג דזה-מין. UnionPay נחשב לצאצא של הפרויקט הזה, אם כי היו ניסיונות רבים לאחד את השירותים הפיננסים השונים במדינה מאז שנות ה-90.
הערות שוליים

1 2  Introduction_UnionPay International, www.unionpayintl.com
1 2  UnionPay takes top spot from Visa in $22 trillion global cards market - RBR, Finextra Research, ‏22 ביולי 2016 (באנגלית)
↑  UnionPay offers secure and convenient payment service for Chinese students studying abroad, www.unionpayintl.com
↑  Remarks by Mr. Dai Xianglong, Governor of the PBCat the Opening Ceremony of China Unionpay, www.pbc.gov.cn
↑  The People's Bank of China--News, web.archive.org, ‏6 ביוני 2008
Thalys

| --- | --- |


רכבות מהירות בשירות קווי טאליס, בתחנת הרכבת המרכזית של אמסטרדם. הרכבות הללו מספקות שירות לתחנת הרכבת פריז צפון ובחזרה.
 מידע כללי
 מדינה:  גרמניה
 מפעיל:  Eurostar Group 
 מידע על המערכת
 www.eurostar.com
 תרשים המערכת
 
 
Thalys (מבוטא טאליס - השם חסר משמעות והומצא על ידי מחשב[דרוש מקור]) הוא שירות רכבות מהירות בינלאומי, שהחל כקו הרכבת המהיר בין פריז לבריסל. מסילת הרכבת של ה Thalys משותפת עם היורוסטאר ועם שירות הרכבות הצרפתי TGV. ה-Thalys מקשר בין פריז, אמסטרדם, אוסטנדה, קלן ואסן, והשירות מופעל על ידי Thalys International. החברה מפעילה שירות עונתי גם למרסיי ולבור-סן-מוריס. בשנת 2012 נסעו כ-6.6 מיליון נוסעים ברכבות החברה.
היסטוריה

ההחלטה להקים קו רכבת מהיר בין פריז, בריסל, אמסטרדם וקלן התקבלה ב-1987. ב-28 בינואר 1993,‏
SNCF,‏ NMBS/SNCB,‏ Nederlandse Spoorwegen ודויטשה באן חתמו על הסכם להפעיל במשותף את הקו תחת השם Thalys, וב-1995 הוקמה Westrail International על ידי חברות הרכבות של צרפת ובלגיה על מנת להפעיל את השירות. ב-4 ביוני 1996 יצאה הרכבת הראשונה מפריז. זמן הנסיעה לבריסל היה 2:07 ולאמסטרדם 4:47.
בשנת 1997 הושלמה הבניה של מסילת הרכבת HSL 1, המחברת בין הגבול של צרפת ובלגיה לבריסל. חיבור זה איפשר לרכבת לנסוע במהירות של 300 קמ"ש לאורך כל הדרך. ב-14 בדצמבר 1997 יצאה רכבת ה-Thalys הראשונה מפריז שנסעה על מסילת HSL 1. זמן הנסיעה מפריס לבריסל קוצר ל-1:25. באותו הזמן שירות ה-Thalys החל לפעול בקלן ואאכן בגרמניה, ובערים ברוז', שרלרואה, גנט, מונס ואוסטנדה בבלגיה. השירות בין פריס ובריסל זכה להצלחה רבה ותוך זמן קצר השירות הגיע לתפוסה מלאה.
ב-19 בדצמבר 1998 החל שירות עונתי לאתרי הסקי במרסיי ובור-סן-מוריס.
במאי 1999 נפתח קו מהיר חדש לנמל התעופה שארל דה גול, והחל שירות רכבות ישירות מבריסל לנמל התעופה, יחד עם הסכמי שותפות קוד עם אייר פראנס, אמריקן איירליינס ונורת'ווסט איירליינס. ב-28 בנובמבר 1999 החברה שינתה את שמה ל-Thalys International. באפריל 2001 הודיעה אייר פראנס על ביטול קו הטיסות פריס-בריסל, עקב חוסר רווחיות. במקום הטיסות חתמה החברה על הסכם קוד-שרינג עם Thalys.
השירות בין בריסל לקלן שודרג בדצמבר 2002 כשרכבות ה-Thalys החלו לנסוע על מסילת הרכבת HSL 2 (מסילת רכבת בין לוון לאנס).
בשנת 2003 החל שירות לנמל התעופה של בריסל.
ב-2007 דויטשה באן רכשה 10% מהחברה.
ב-2009 קוצר זמן הנסיעה בין בריסל וקלן ב – 19 דקות כשנפתחה מסילה חדשה – HSL 3 המקשרת בין לייז' לאאכן. בניית המסילה הושלמה בשנת 2007, אך רכבות ה-Thalys החלו להשתמש במסילה זו רק ב-2009 מכיוון שהרכבות לא צוידו באותה תקופה במערכת האיתות ETCS (לפני כן המסילה הייתה בשימוש ה - ICE, שירות הרכבות המהיר בגרמניה).
ראו גם

TGV
הערות שוליים

1 2  Thalys. "History". נבדק ב-2008-10-04.
↑  מסילת הרכבת HSL 1
↑  ולט אם זונטאג, ‏רכבת מבוקשת מדי, באתר גלובס, 30 במרץ 1998
הארץ, גידול של 10% בהיצע מושבים באייר פראנס, באתר הארץ, 19 באפריל 2001
↑  דרור מרום, ‏אייר-פראנס ביטלה את טיסות פאריס-בריסל; תחליפן בנסיעה ברכבת, באתר גלובס, 22 באפריל 2001
↑  מסילת הרכבת HSL 2
↑  מסילת הרכבת HSL 3
Ibeyi

| --- | --- |

עטיפת האלבום הראשון של Ibeyi
 תקופת הפעילות:  מ-2013 
 עיסוק:  זמרות-יוצרות, מוזיקאיות
 סוגה:  אינדי, R&B, אלקטרונית
 שפה מועדפת:  ספרדית 
 כלי נגינה:  ווקאלי, פסנתר, כלי הקשה
 חברת תקליטים:  XL Records
 פרסים והוקרה:  פרס גראמי הלטיני לקליפ הקצר הטוב ביותר (2022) 
 http://ibeyi.fr/
 פרופיל ב-IMDb
 חברים
 ליסה-קאינדה דיאס  נעמי דיאס
 
Ibeyi הוא הרכב מוזיקלי צרפתי-קובני, המורכב מצמד אחיות תאומות, ליסה-קאינדה ונעמי דיאס. ב-2013, Ibeyi הוחתמו לחברת התקליטים XL, שמייצגת אמנים בינלאומיים כמו אדל והפרודיג'י, והן חוות פריצה לבמה העולמית.
השתיים שרות באנגלית ויורובה, שפה ניגרית שהגיעה לקובה יחד עם סחר העבדים מאפריקה במאה ה-18. פירוש השם Ibeyi ביורובה הוא "תאומות".
אבי התאומות היה אנגה דיאס, נגן כלי הקשה מפורסם, שהיה חבר בבואנה ויסטה סושיאל קלאב. לאחר מותו, למדו האחיות לנגן בקחון, הכלי האהוב עליו.
ב-22 בפברואר 2016 הופיעו בישראל, במועדון הבארבי.
דיסקוגרפיה

Oya ‏(EP) - ‏2014
Ibeyi - ‏2015
הערות שוליים

↑  Sister Act: The Twins Behind Ibeyi‏ The Guardian,‏ 15 בפברואר 2015
↑  New Music from Ibeyi‏ The Irish Times,‏ 20 במרץ 2014
↑  רחלי ריף, אווירה של תפילה: Ibeyi כישפו את הבארבי, באתר nrg‏, 23 בפברואר 2016
↑  עמי פרידמן, Ibeyi בהופעה: צמד קטן, פשוט ומתוחכם, באתר ynet, 23 בפברואר 2016
| --- | --- |
בקרת זהויות :  BnF: cb169979895 (data)  GND: 1068561432  LCCN: no2015052080  MusicBrainz: a4e3e7ca-87d7-4d5d-8a36-72e5f043e378  NKC: xx0193120  VIAF: 315523652   WorldCat (עם VIAF): 315523652
Union Jack

ערך זה עוסק בלהקת טראנס בשם זה. אם התכוונתם לדגל הממלכה המאוחדת, ראו .
| --- | --- |
 סוגה:  מוזיקת טראנס 
 אתר רשמי
 
Union Jack הוא הרכב טראנס מאנגליה, אשר חברים בו סיימון ברי וקלאודיו גוויסיני.
היסטוריה

ההרכב הוקם ב-1993 והשניים התמקדו בעיקר באסיד טראנס וטכנו. ב-1995 יצא אלבומם הראשון, "There Will Be No Armageddon", אשר מתוכו בלטו השירים "Two Full Moons And A Traut", "Cactus" ו-"Red Herring". שירים אלו היו פופולרים ביותר במועדוני הטראנס ובמסיבות הטבע של שנות ה-90 המוקדמות. סגנונם המוזיקלי שם דגש על מוזיקת טראנס הניתנת לניגון הן במועדונים והן בשמיעה ביתית. הדבר בא לידי ביטוי בשילוב טראנס, מוזיקה אתנית ואמביינט אל תוך שיריהם, על מנת לייצר צליל רך ורקיד.
ב-2008, אחרי הפסקה בת 7 שנים בה ההרכב לא הופיע ולא הופק חומר חדש, ההרכב חבר למפיק Paul Brogden על מנת ליצור את הטראק "Papillon" ולחברת התקליטים POB/Seismic Records. לאחר מספר הופעות, בהן הופעה בפסטיבל המוזיקה הבינלאומי Ultra Music Festival, חזר ההרכב לאולפן ההקלטות לעבוד על אלבום חדש.
ב-2009 ההרכב הוציא את האלבום - Pylon Pigs, שכלל חומר חדש שהופק לאחר 11 שנות הפסקה.
ב-2011 ההרכב הוציא את האוסף "Retrospective" שמסכם את פעילותו של ההרכב. האוסף חומרים משני אלבומי האולפן ב-3 חלקים - Retrospective 1,2,3. בחלק השלישי מופיעים מספר מיקסים חדשים של חומרי ההרכב שלא נמצאים באלבומי האולפן.
דיסקוגרפיה > אלבומים

1995 There Will Be No Armageddon - הופק על ידי פלטיפוס רקורדס.
2009 Pylon Pigs - הופק על ידי Paul Brogden, חבר ההרכב החדש וחברת התקליטים POB/Seismic Records
2011 Retrospective - אוסף
דיסקוגרפיה > סינגלים

1993 “Two Full Moons And A Trout” / “Lollipop Man”
1993 “Cactus” / “Morning Glory”
1995 “Red Herring” / “There Will Be No Armageddon”
1997 “Cockroach” / “Yeti”
2009 “Pylon Pigs Club EP”
2009 “Papillon”
2010 “Funnelweb”
2010 “Triclops”
2011 The Complete “Two Full Moons And A Trout” (Remixes)
2011 “Red Herring” (Remixes)
2012 “Papillon” (Remixes)
2012 “Gibbon” / “Baboon"
2014 "Spasm"
אבולצי

| --- | --- |

 מדינה:  בלארוס בלארוס
 מחוז:  ויטבסק (מחוז) ויטבסק
 מחוז משנה:  טולוצ'ין
 אוכלוסייה:  ‏
  ‑ בעיירה:  327 (2009)
 קואורדינטות:  54°35′40″N 29°49′42″E﻿ / ﻿54.594444444444°N 29.828388888889°E﻿ / 54.594444444444; 29.828388888889 
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאבולצי(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאבולצי(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.אבולצי(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.אבולצי  he tabBackground:;tabBorder:#aaa;defaultTab:0;
 
אבולצי (בבלארוסית: Абольцы; ברוסית: Обольцы, אובולצי; בפולנית: Obolce, אובולצה; במקורות יהודיים: אבוליץ) היא עיירה חקלאית במחוז משנה טולוצ'ין במחוז ויטבסק בבלארוס.
גאוגרפיה

הכפר שוכן 22 ק"מ צפונית-מזרחית לטולוצ'ין ומחובר בכבישים מקומיים עם כבישים P15 ו-P25 המצטלבים בסמוך לכפר. כביש מהיר נוסף מוביל לקוחנובו. תחנת הרכבת הקרובה, למניצה, שוכנת 7 ק"מ צפונית-מזרחית (קו אורשה-לפל).
היסטוריה

האזכור הראשון של אבולצי הוא משנת 1387. אז הקים בה ולדיסלב השני יגיילו כנסייה, מהראשונות בשטחה של בלארוס המודרנית. היישוב מוזכר בשם אובולצ'י (Оболчи) ברשימת הערים הרוסיות במאה ה-14. באבולצי העתיקה נבנתה טירה כק"מ אחד ממרכז היישוב בן זמננו.
בתחילת המאה ה-16 הייתה אבולצי מרכז מחוז ויטבסק. כמה פריבילגיות של הדוכס קזימיר נשמרו, בהן העברת הרכוש המקומי לבויארים. במחצית השנייה של המאה ה-15 עברה אבולצי בין מספר בעלים. זיגמונט הראשון, מלך פולין, העניק את האחוזה לאשתו בונה ספורצה.
באמצע המאה ה-16 איבדה אבולצי מחשיבותה. בשנת 1543 החליפה המלכה בונה ספורצה את אבולצי ביישוב סמוליאני, ואבולצי עברה לבעלות משפחת האצולה סנגושקו (אנ'). ברפורמה המנהלית-טריטוריאלית בדוכסות הגדולה של ליטא באמצע המאה ה-16, הפך אבולצי לחלק ממחוז אורשה שבוויטבסק.
כתוצאה מהחלוקה השנייה של פולין (1793), הפך היישוב אבולצי לחלק מהאימפריה הרוסית, ושכן בנפת קופוסט שבפלך מוהילב. בשנת 1809 הוקמה בעיר כנסייה חדשה. בשנת 1885 היו בעיר 60 בתים. בתחילת המאה ה-20 היו בעיר 91 בתים ושתי כנסיות - קתולית ואורתודוקסית.
ב-25 במרץ 1918 הפכה אבולצי לחלק מהרפובליקה העממית של בלארוס. משנת 1919 עד 1924 היה היישוב חלק מהרפובליקה הסובייטית הפדרטיבית הסוציאליסטית הרוסית של ברית המועצות. במרץ 1924 עברה אבולצי לרפובליקה הסובייטית הסוציאליסטית הבלארוסית.
במלחמת העולם השנייה, מיולי 1941 עד יולי 1944, היה היישוב תחת כיבוש גרמניה הנאצית.
בשנת 1969 היו ביישוב 225 תושבים, ובשנת 1992 - 337 תושבים.
הקהילה היהודית

ב-1897 היו בעיירה 421 יהודים מתוך 630 - למעלה משני שלישים. בין 1901 ו-1912 כיהן בה הרב שלמה זלקינד לנדרס. ב-1923 נמנו בה 353 יהודים מתוך 382. ערב השואה מרבית היהודים עסקו בחקלאות והיו מאוגדים בקולחוז.
ב-14 באוגוסט 1941 או ב-26 באוגוסט, כחודש לאחר הכיבוש הגרמני, הוקם בעיירה גטו בו רוכזו כ-150 יהודיה באותה תקופה. הוקם יודנרט, היהודים נדרשו לשאת מעין טלאי צהוב והושתו עליהם עבודות כפייה.
באביב 1942 נודע ליהודים על חיסול גטו סמוליאני וקבוצה של כ-60 יהודים בראשות סמיון יופיק, מנהיג הקולחוז לפני הכיבוש הגרמני, החליטה לברוח ליערות בעזרת שוטר ששיחדו וחיפה עליהם ובעזרת כלי נשק שהצליחו לשמור לפני נסיגת הסובייטים ב-1941. לאחר הבריחה רובם הצטרפו לפרטיזנים או הצליחו לעבור את קו החזית לתוך ברית המועצות וחלקם ניצלו. ב-4 ביוני 1942 כ-100 יהודים שנותרו בגטו נלקחו ונורו בבור הריגה מחוץ לאבולצי.
הערות שוליים

↑  אורשה ביברייסקיה אנציקלופדיה (ברוסית)
1 2 3 4  אובולצי באנציקלופדיה ליהדות רוסיה (ברוסית)
1 2 3 4  דניאל רומנובסקי (אנ'), אובולצי, אנציקלופדיה של המחנות והגטאות (כרך II, חלק B, עמ' 1709), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
1 2 3 4  אובולטצי (Oboltsy), באנציקלופדיה של הגטאות, באתר יד ושם
| --- | --- |
בקרת זהויות :  NLI: 987012922173005171 
אנדרטה לזכר קורבנות אבולצי בשואה בבית הקברות היהודי באורשה
Hunter (שיר של גלנטיס)

"Hunter" הוא סינגל של צמד המוזיקה האלקטרונית השוודי, גלנטיס, שיצא, על ידי חברות התקליטים וורנר מיוזיק גרופ ואטלנטיק רקורדס, ב-5 במאי 2017. השיר נכתב על ידי ג'וש ווילקינסון, האנה וילסון, קי פיצג'רלד, הנריק יונבאק, ג'ימי קויטש וגלנטיס, והופק על ידי ג'וש ווילקינסון, קי פיצג'רלד, הנריק יונבאק, ג'ימי קויטש וגלנטיס.
השיר מופיע באלבום האולפן השני של הצמד, The Aviary.
וידאו קליפ

הווידאו קליפ, שבוים על ידי בן פי, יצא בערוץ היוטיוב של הצמד ב-29 ביוני 2017. נכון ליולי 2022, הווידאו קליפ נצפה למעלה מ-5 מיליון פעמים.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 37 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 21 |  |
|  גרמניה | GfK – טופ 100 | 35 |  |
|  הולנד | מצעד 40 הסינגלים ההולנדיים | 34 |  |
|  הולנד | מצעד 100 הסינגלים ההולנדי | 68 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | - |  |
|  סלובקיה | Singles Digitál Top 100 | 71 |  |
|  סקוטלנד | מצעד הסינגלים הסקוטי | 43 |  |
|  צ'כיה | ČNS IFPI | 9 |  |
|  שוודיה | סוורייטופליסטן | 24 |  |
|  שווייץ | המצעד השווייצרי | 93 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 90 |  |
|  שוודיה | סוורייטופליסטן | 78 |  |
נתוני מכירות

| אזור | תואר | מכירות |
| --- | --- | --- |
| גרמניה (BVMI) | זהב | 200,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 5 במאי 2017 | הורדת מוזיקה, הזרמת מוזיקה | מקורית | וורנר מיוזיק גרופ, אטלנטיק רקורדס |  |
| עולמי | 16 ביולי 2017 | הורדת מוזיקה, הזרמת מוזיקה | רמיקסים EP | וורנר מיוזיק גרופ, אטלנטיק רקורדס |  |
| עולמי | 11 באוגוסט 2018 | הורדת מוזיקה, הזרמת מוזיקה | גרסת ביטפורט | וורנר מיוזיק גרופ, אטלנטיק רקורדס |  |
הערות שוליים

↑  Laura Johnson (29 ביוני 2017). "Galantis Release Video For Hunter". ארכיון מ-2017-06-29. נבדק ב-29 ביוני 2017. {{cite web}}:  (עזרה)
↑  "Das Musikvideo zu "Hunter" wird bevolkert von allerlei fantastischen Kreaturen". Warner Music Group (בגרמנית). ארכיון מ-2022-07-28. נבדק ב-29 ביוני 2017. {{cite web}}:  (עזרה)
↑  Galantis - Hunter (Official Music Video), ארכיון מ-2022-07-28, נבדק ב-2022-07-28
1 2  "Hunter – Single by Galantis on Apple Music". iTunes Store (US). נבדק ב-7 במאי 2017. {{cite web}}:  (עזרה)
1 2  "Hunter (Remixes) - EP by Galantis on Apple Music". iTunes Store (US). ארכיון מ-2018-11-24. נבדק ב-15 ביולי 2017. {{cite web}}:  (עזרה)
↑  "Hunter from Big Beat Records on Beatport". ארכיון מ-2021-05-17. נבדק ב-8 באוגוסט 2017. {{cite web}}:  (עזרה)
| --- | --- |
בקרת זהויות :  MusicBrainz release group: 0d2aeffe-8ec3-4b59-818c-a58964942fae
Works Volume II

Works Volume II הוא האלבום האולפן השישי של הסופרגרופ, אמרסון, לייק ופאלמר. האלבום יצא לאור ב-1977. האלבום לא כמו קודמו Works Volume I (אשר הורכב משלושה צדדים של שירי סולו של חברי הלהקה וצד אחד של עבודה משותפת), Volume II הוא אלבום יחיד אשר כולל בתוכו שירים שהוקלטו לשעבר בין השנים 1973–1976 שלבסוף לא יצאו לאור בשום אלבום. אלבום זה גם היה די שונה מכל האלבומים האחרים מכיוון שפנה לסגנונות אחרים. האלבום שכולל בתוכו את צליל הרוק המתקדם הייחודי של הלהקה, גם פונה לבלוז, ג'אז ובלוגראס.
שירים

"When The Apple Blossoms Bloom...", "Tiger in a Spotlight" ו-"Brain Salad Surgery" הוקלטו ב-1973 במהלך ההקלטות לאלבום Brain Salad Surgery ולבסוף לא נכללו בו. השיר "I Believe in Father Christmas" נכתב ובוצע על ידי גרג לייק. באלבום הלהקה מבצעת השיר. הגרסה של לייק כללה תזמורת והיא יצאה כסינגל בבריטניה בחג המולד.
ביקורות

מבקר המוזיקה רוברט כריסטגאו כתב ביקורת שלילית על האלבום, כשהוא כותב את השאלה "האם זה רוק אנד רול?" ("But is it rock and roll?"). מצד שני המבקר ג'ורג' סטאראוסטין כתב: "הסיבה היחידה שזה לא צריך להיות האלבום הראשון שאתה קונה של ELP היא שזה לא הצליל שלהם" ("the only reason why it shouldn't be your first ELP buy is that it's totally atypical of their 'sound'".).
רשימת שירים

"Tiger in a Spotlight" (קית' אמרסון, גרג לייק, קרל פאלמר, פיטר סינפילד) – 4:32
"When the Apple Blossoms Bloom in the Windmills of Your Mind I'll Be Your Valentine" (אמרסון, לייק, פאלמר) – 3:56
"Bullfrog" (רון אספרי, מיק הודגינסון, פאלמר)– 3:49
"Brain Salad Surgery" (אמרסון, לייק, סינפילד) – 3:07
"Barrelhouse Shake-Down" (אמרסון) – 3:37
"Watching Over You" (לייק, סינפילד) – 3:54
"So Far to Fall" (אמרסון, לייק, סינפילד) – 4:55
"Maple Leaf Rag" (סקוט ג'ופלין) – 2:00
"I Believe in Father Christmas" (לייק, סינפילד) – 3:17
"Close But Not Touching" (פאלמר) – 3:18
"Honky Tonk Train Blues" (מיד "לאקס" לואיס) – 3:09
"Show Me the Way to Go Home" (ל. ג'יימס קאמפבל, רג'ינלד קונלי) – 3:30
רשימת שירים > רצועות בונוס

"Tiger in a Spotlight" - 4:16
"Watching Over You" - 4:31
"Show Me the Way To Go Home" - 5:34
סינגלים

Tiger in a Spotlight / So Far to Fall
Watching Over You / Hallowed Be Thy Name
ביצוע

קית' אמרסון - קלידים, סינתיסייזר, פסנתר
גרג לייק - גיטרה, גיטרת בס, שירה
קרל פאלמר - תופים, כלי הקשה
עם:
רון אספרי - סקסופון בשיר "Bullfrog"
קולין הודגינסון - גיטרת בס בשיר "Bullfrog"
Hunky Dory

Hunky Dory הוא אלבום של המוזיקאי האנגלי דייוויד בואי משנת 1971. זהו אלבומו הראשון של בואי בחברת RCA רקורדס, אשר ליוותה את בואי במהלך העשור של שנות ה-70. האלבום כולל כמה מלהיטיו הגדולים ביותר של בואי ובראשם הלהיט: "Life on Mars?".
הפקת האלבום

עם החלפתו של נגן הבס טוני ויסקונטי בטרבור בולדר, הפך ההרכב שליווה באלבום את בואי, להרכב שימשיך ללות אותו בתקופת "זיגי סטארדאסט". לאלבום ניכתבו שירים המהווים מעין מחוות אישיות של בואי לגיבוריו, ובהם אנדי וורהול ובוב דילן ולהקת הוולווט אנדרגראונד.
הצלחתו האלבום והשפעתו

הוצאת האלבום לוותה בהוצאת סינגל לשיר "Changes". האלבום זכה להצלחה יחסית עם יציאתו, אך רק לאחר הצלחת אלבומו הבא של בואי Ziggy Stardust, שנה לאחר מכן, זכה האלבום להתעניינות מחודשת והוביל לעלייה חדה במכירותיו, והגיע למקום ה-3 בממלכה המאוחדת. ההצלחה המפתיעה, הובילה להוצאתו לאור של סינגל נוסף מהאלבום לשיר "Life on Mars" – שהגיע אף הוא למקום ה-3. בשנת 1990 יצאה מהדורה חדשה לאלבום על גבי תקליטור, ובה 4 רצועות בונוס שהוקלטו בשנת 1971.
בשנת 1988 נערך בקרב קוראי מגזין המוזיקה הבריטי Q, דירוג האלבומים הגדולים של כל הזמנים, ובהם הגיע Hunky Dory למקום 43. בשנת 2000 נערך דירוג נוסף במגזין, והאלבום הגיע למקום ה-16 בקרב 100 האלבומים הבריטים הגדולים של כל הזמנים. בדירוג של ערוץ הטלוויזיה VH1 בשנת 2000 הגיע האלבום למקום 47, וטיים מגזין הגיע בשנת 2006 לאחד ממאה האלבומים הגדולים של כל הזמנים.
בשנת 2020 מגזין רולינג סטון דירג את האלבום במקום ה-88 ברשימת 500 האלבומים הטובים ביותר בכל הזמנים המחודשת.